Държавен вестник, бр. 99, 2011 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  99
§ 17. (1) В рамките на текущата бюджетна 
година Министерският съвет не може да одоб­
рява и да предлага на Народното събрание 
финансиране на инвестиционни проекти с 
външни държавни заеми.
(2) В рамките на текущата бюджетна година 
Министерският съвет може да издава гаранции 
от името и за сметка на държавата:
1. по заем на Национална компания „Же­
лезопътна инфраструктура“ от Международната 
банка за възстановяване и развитие, в размер 
до 70,0 млн. евро, по проект „Рехабилитация на 
железопътната инфраструктура“ по § 17, ал. 5 
от преходните и заключителните разпоредби 
на Закона за държавния бюджет на Република 
България за 2011 г., при спазване на Закона за 
държавните помощи и условие за последваща 
ратификация;
2. под формата на гаранционни депозити 
съгласно § 38 в общ размер до 80,0 млн. лв.
(3) В рамките на текущата бюджетна година 
Министерският съвет може да издава гаранции 
от името и за сметка на държавата по Закона 
за кредитиране на студенти и докторанти в общ 
размер до 80,5 млн. лв.
§ 18. (1) За 2012 г. приходите, разходите, 
трансферите и елементите на финансирането, 
свързани с усвояване на държавните инвестици­
онни заеми и държавните инвестиционни заеми 
с краен бенефициент търговско дружество, са 
планирани по централния бюджет. 
(2) През 2012 г. разпоредителите с бюджетни 
кредити, които администрират по бюджетите си 
държавни инвестиционни заеми или държавни 
инвестиционни заеми с краен бенефициент 
търговско дружество, извършват и отчитат 
операции с тях, включително и за сметка на 
националното съфинансиране. Общият лимит 
на разходите е в размер до 422 250,3 хил. лв.
(3) Министърът на финансите по предложе­
ние на съответните разпоредители с бюджетни 
кредити текущо извършва компенсирани про­
мени между централния бюджет и бюджетите 
на съответните разпоредители с бюджетни 
кредити на база на действително извършените 
и отчетени операции по ал. 2.
(4) Компенсираните промени по ал. 3 мо­
гат да се извършват и авансово за плащания, 
свързани с погашения на задължения към кре­
дитора, разходи за лихви и такси-ангажимент. 
(5) Допълнителни бюджетни кредити по 
държавни инвестиционни заеми за 2012 г. могат 
да се одобряват и по реда на чл. 34 и 35 от 
Закона за устройството на държавния бюджет. 
(6) Разпоредбите на ал. 1 – 5 не се прилагат 
от Националния осигурителен институт. 
§ 19. (1) Държавните и общинските пред­
приятия и едноличните търговски дружества 
с държавно, съответно с общинско участие, 
отдали под наем предоставените им застроени 
или незастроени недвижими имоти, дължат 
вноска в размер на 50 на сто от получения наем 
в републиканския бюджет, а общинските – в 
общинския бюджет. 
(2) За имоти, отдадени под наем от дружес­
тва с над 50 на сто държавно и/или общинско 
участие, в съответния бюджет се дължи вноска 
в размер на 50 на сто от наема, съответстващ 
на държавното или общинското участие.
(3) Алинеи 1 и 2 не се прилагат за юриди­
чески лица, когато при тяхното образуване или 
преобразуване имуществото, което те отдават 
под наем, е предоставено за извършване на 
дейности, свързани с отдаването под наем.
(4) Държавните или общинските лечебни 
заведения – еднолични търговски дружества, 
прилагат чл. 105 от Закона за лечебните за­
ведения.
(5) Сумите по ал. 1 и 2 се внасят от държав­
ните предприятия и дружествата с държавно 
участие в 10-дневен срок от всяко получаване 
на суми по наемния договор по сметката за 
приходите на централния бюджет на терито­
риална дирекция на Националната агенция за 
приходите по мястото на регистрация на съ­
ответното държавно предприятие, респективно 
дружество с държавно участие.
(6) Сумите по ал. 1 и 2 се внасят от общин­
ските предприятия и дружествата с общинско 
участие в 10-дневен срок от всяко получаване 
на суми по наемния договор по сметката за 
приходите на общината, която има участие в 
съответното общинско предприятие или дру­
жество.
(7) Вноските по ал. 1 и 2, дължими към ре­
публиканския бюджет, се установяват и събират 
от Националната агенция за приходите по реда 
на Данъчно-осигурителния процесуален кодекс.
(8) Вноските по ал. 1 и 2, дължими към 
общинския бюджет, се установяват и събират 
от органите на общинската администрация по 
реда на Данъчно-осигурителния процесуален 
кодекс.
§ 20. В случаите, когато бюджетните пред­
приятия, финансирани от държавния бюджет, 
от бюджетите на общините или по реда на 
извънбюджетните средства, са настанени в 
сгради – собственост на държавата или на 
общините, те не заплащат наеми.
§ 21. (1) Задълженията на Република Бълга­
рия по ратифицираните от Народното събрание 
споразумения относно поемането от страна на 
държавата на правата и задълженията на Бан­
ковата консолидационна компания се изплащат 
от централния бюджет. 
(2) Изплатените от централния бюджет суми 
по ал. 1 се отразяват в намаление на постъп­
ленията от приватизация.
§ 22. Вътрешните разчети между държав­
ния бюджет и български дружества, титуляри 
на вземания от контрагенти със седалище в 
държави, с които правителството на Репуб­
лика България е сключило споразумения за